Euraasian talousyhteisön tunnus.
Euraasian talousyhteisön tulliliitto keltaisella värillä (EACU).
**Euraasian talousyhteisö** (ven. Евразийское Экономическое Сообщество, ЕврАзЭС,  *Jevrazijskoje Ekonomitškoje Soobštšestovo, JevrAzES*; engl.  *Eurasian Economic Community, EurAsEC tai EAEC*) oli lokakuussa 2000 perustettu taloudellisen yhteistyön liittymä Euraasiassa. Talousyhteisöön kuuluvat nykyään Kazakstan, Kirgistan, Tadžikistan, Valko-Venäjä ja Venäjä. Lisäksi Uzbekistan liittyi yhteisöön 2006, mutta vetäytyi toiminnasta jo vuonna 2008. Yhteisön tarkkailijajäseniä ovat: Armenia, Moldova ja Ukraina. 

Yhteisö on perustettiin taloudellisen integraation lisäämiseksi yhteisöön kuuluvista IVY-maissa. Talousyhteisön sisällä on viisumivapaus eli jäsenmaiden kansalaiset eivät tarvinneet viisumia toisessa maassa liikkuessaan. Yhteisö pyrkii edistämään yhteisen talousalueen (ven. Единое экономическое пространство ЕЭП) ja tulliliiton luomista alueellaan. 

Liiton ensisijaisena asiointikielenä oli  venäjä. Keskeiset sopimuspaperit laaditiin myös kunkin maan virallisilla kielillä.

Venäjän, Valko-Venäjän ja Kazakhstanin tulliliitto ja yhteinen talousalue
-------------------------------------------------------------------------

Vuoden 2011 aikana talousyhteisön kolme jäsentä (Kazakstan, Valko-Venäjä ja Venäjä) käynnistivät tulliliiton ja neuvotelut yhteisen talousalueen, Euraasian unionin luomisesta.  Osana kehitystä nämä kolme maata sopivat pyrkivänsä aloittamaan viisumiyhteistyön. Tarkoituksena oli päästä myöntämään Schengen-lialueen viisumin kaltaisia niin Venäjällä, Valko-Venäjällä kuin Kazakstanissa kelpaavia talousalueen viisumeita kolmansien maiden kansalaisille. 

### Lakkauttaminen

10.10.2014 Minskissä allekirjoitettiin Euraasian talousyhteisön lakkauttamista koskeva sopimus Euraasian valtioiden välisen neuvoston istunnon jälkeen. Euraasian talousyhteisö lakkautettiin 1. tammikuuta 2015 Euraasian talousliiton käynnistämisen yhteydessä.Vaikka Euraasian talousliitto käytännössä korvaa yhteisön, jäsenyysneuvottelut Tadžikistanin kanssa ovat edelleen käynnissä. Kaikki muut Euratomin jäsenet ovat liittyneet uuteen liittoon.

Galleria
--------

* Euraasian talousyhteisön jäsenmaat. Toiminnasta vetäytynyt Uzbekistan on esitetty punaisella ja tarkkailijajäsenet keltaisella värillä.Euraasian talousyhteisön jäsenmaat. Toiminnasta vetäytynyt Uzbekistan on esitetty punaisella ja tarkkailijajäsenet keltaisella värillä.
* Euraasian talousyhteisön jäsenmaiden valtionpäämiehiä Kirgisian pääkaupungissa Biškekissä pidetyssä kokouksessa 2008.Euraasian talousyhteisön jäsenmaiden valtionpäämiehiä Kirgisian pääkaupungissa Biškekissä pidetyssä kokouksessa 2008.

Katso myös
----------

* Euraasian talousunioni

Lähteet
-------

1. 1 2   Agreement on foundation of EurAsian Economic Community (EAEC) (pdf) (Euraasian talousyhteisön perustamiskirjan käännös)  10.10.2000. Astana:  worldtradelaw.net. Viitattu 7.1.2011. (englanniksi)
2. 1 2  Maatiedosto Kazakstan Ulkoasiainministeriö.  Arkistoitu 29.10.2015. Viitattu 7.1.2011.
3. ↑   Russia expects CIS countries to create free trade zone by yearend  17.6.2010. St. Petersburg, Russia:  RiaNovosti. Viitattu 7.1.2011. (englanniksi)
4. ↑  Customs union to implement common visa for visitors, Russian official says  28.12.2010. Astana, Kazakhstan:  centralasianewswire.com. Viitattu 12.1.2011. (englanniksi)[vanhentunut linkki]
5. ↑  Customs union to implement common visa for visitors, Russian official says  30.12.2010. evisaasia.com.  Arkistoitu 4.1.2011. Viitattu 12.1.2011. (englanniksi)
6. ↑  Antti Honkamaa: FP: Putinin suuresta suunnitelmasta tulossa nolo floppi *Ilta-Sanomat*.  10.1.2015. Viitattu 28.4.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Euraasian talousyhteisö**.
* Euraasian talousyhteisön kotisivusto (venäjäksi) (evrazes.com)
* Euraasian talousyhteisöstä (englanniksi) (evrazes.com)
* Euraasian talousyhteisön pyrkimyksestä luoda Euraasian talousalue (venäjäksi) (ipaeurasec.org)
* Customs Union related news - Ria Novosti (Arkistoitu – Internet Archive) (englanniksi) (rian.ru)
* Customs Union between Russia, Belarus and Kazakhstan: implementation - state of play, December 2010[vanhentunut linkki] (englanniksi) (Elinkeinoelämän keskusliitto EK, ek.fi)
* Таможенный союз(Venäjän sivusto tulliliitosta)[vanhentunut linkki] (venäjäksi) (ved.gov.ru)